CELEX: C2006/212/22
Language: fi
Date: 2006-09-02 00:00:00
Title: Asia C-254/06: Ennakkoratkaisupyyntö, jonka cour d'appel de Bruxelles (Belgia) on esittänyt 7.6.2006 — Zürich Versicherungs-Gesellschaft v. Bureau Benelux des marques

2.9.2006   
            
            
               FI
            
            
               Euroopan unionin virallinen lehti
            
            
               C 212/13
            
         Ennakkoratkaisupyyntö, jonka cour d'appel de Bruxelles (Belgia) on esittänyt 7.6.2006 — Zürich Versicherungs-Gesellschaft v. Bureau Benelux des marques
   (Asia C-254/06)
   (2006/C 212/22)
   Oikeudenkäyntikieli: ranska
   Ennakkoratkaisua pyytänyt tuomioistuin
   cour d'appel de Bruxelles
   Pääasian asianosaiset
   
      Kantaja: Zürich Versicherungs-Gesellschaft
   
      Vastaaja: Bureau Benelux des marques
   Ennakkoratkaisukysymykset
   Onko jäsenvaltioiden tavaramerkkilainsäädännön lähentämisestä 21 päivänä joulukuuta 1988 annetun ensimmäisen neuvoston direktiivin 89/104/ETY (1) 3 ja 13 artiklaa tulkittava siten, että ne eivät estä kansallista lainsäädäntöä, jossa säädetään, että tuomioistuin, jonka käsiteltävänä on kanne tavaramerkin rekisteröintihakemuksesta tehdystä päätöksestä, voi, kun tavaramerkkien rekisteröinnin osalta toimivaltainen viranomainen on evännyt ainoastaan maailmanlaajuisen rekisteröinnin kaikkien tavaroiden ja palveluiden osalta ja kun käsiteltäessä asiaa tässä viranomaisessa hakija ei ole toissijaisesti hakenut tavaramerkin osittaista rekisteröintiä tiettyjä tavaroita tai palveluita varten, tutkia jokaisen sellaisen tavaran tai palvelun osalta, jota varten rekisteröintiä on haettu, liittyykö tavaramerkkiin direktiivin 3 artiklan 1 kohdassa mainittu rekisteröinnin ehdoton hylkäysperuste, ja voi siten tavaroista tai palveluista riippuen päätyä erilaisiin lopputuloksiin.
   
      (1)  EYVL L 40, s. 1.